Pécsi Többcélú Agglomerációs Társulás

**Társulási Tanácsának**

 **/2023. (XI.29.) sz.** **határozata**

a Pécsi Többcélú Agglomerációs Társulás által fenntartott intézmények személyi juttatásainak jóváhagyásáról

1. A Társulási Tanács úgy dönt, hogy az **Esztergár Lajos Család- és Gyermekjóléti Szolgálat és Központ** alkalmazottai és vezetője számára 1.061.343 forint + járulék folyószámla költségtérítést és 8.136.480 forint+ járulék ruházati költségtérítés juttatást biztosít melynek fedezete az intézmény költségvetésében a” K1 Személyi juttatások” rovaton belüli átcsoportosítással és a „K2 Munkáltatót terhelő járulékok és szociális hozzájárulási adó” rovaton rendelkezésre áll.
2. A Társulási tanács a **Pécs és Környéke Szociális Alapszolgáltatási és Gyermekjóléti** **Alapellátási Központ és Családi Bölcsőde Hálózat** vezetője és alkalmazottai számára folyószámla költségtérítés kifizetését 526 576 forint + 68 454 forint járulék összegben jóváhagyja. A fedezet az intézmény költségvetésében a” K1 Személyi juttatások” rovaton belüli átcsoportosítással és a „K2 Munkáltatót terhelő járulékok és szociális hozzájárulási adó” rovaton rendelkezésre áll.
3. A Társulási Tanács a **Pécs és Környéke Szociális Alapszolgáltatási és Gyermekjóléti** **Alapellátási Központ és Családi Bölcsőde Hálózat** alkalmazottai és vezetője számára a 83/2023 (XII.13.) határozatával jóváhagyott normatív jutalom kifizetésének járulékait 1 073 342 forint összegben jóváhagyja. A fedezet az intézmény költségvetésében a „K2 Munkáltatót terhető járulék és szociális hozzájárulási adó” rovaton rendelkezésre áll.
4. A Társulási Tanács úgy dönt, hogy a **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat** vezetője számára egy havi bruttó munkabérének összegében normatív jutalom kifizetését jóváhagyja. A fedezet az intézmény költségvetésében a K1 Személyi juttatások” rovaton belüli átcsoportosítással és a „K2 Munkáltatót terhelő járulékok és szociális hozzájárulási adó” rovaton rendelkezésre áll.
5. „A Társulási Tanács úgy dönt, hogy a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat, az Integrált nappali Szociális Intézmény és az Esztergár Lajos Család-és Gyermekjóléti Szolgálat és Központ működtetésére 2023. évre vonatkozóan kapott és Pécs Megyei Jogú Város önkormányzatától átvett állami támogatásokat a Költségvetési és Közgazdasági Főosztály által 2023. október 30-ig készített kimutatás alapján az intézmények részére 2023. december 31-ig átutalja. A 2023. november és december hónapokra jutó összegeket, valamint 2024. évtől kezdődően az állami támogatásokat a társulás által fenntartott intézményeknek havonta intézményfinanszírozásként átutalja, biztosítva ezzel a folyamatos működést.
6. A Társulási tanács jóváhagyja, hogy a **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat** 11 fő munkatársa számára célfeladat elvégzéséért 782.782 forint + 94.492 forint járulék összegben normatív jutalomban részesüljenek, melynek fedezete az intézmény költségvetésében a „K1 Személyi juttatások” rovaton belüli átcsoportosítással és a „K2 Munkáltatót terhelő járulékok és szociális hozzájárulási adó” rovaton rendelkezésre áll.
7. A Társulási Tanács felkéri az intézményvezetőket, hogy a kifizetésekről gondoskodjanak, a szükséges átcsoportosításokat, intézkedéseket tegyék meg.
8. A Társulási Tanács felkéri a Költségvetési és Közgazdasági Főosztály vezetőjét, hogy a szükséges intézkedéseket tegye meg, a módosításokat a költségvetés következő módosításakor vezesse át.

**Határidő:** azonnal.

**Felelős:** Pfeffer József elnök
dr. Deákné dr. Pap Krisztina főosztályvezető
Nagy István intézményvezető
Varga Mónika intézményvezető
Új Orsolya intézményvezető

**Kapják:** Pfeffer József elnök
dr. Lovász István jegyző
Nyőgéri Lajos alpolgármester
dr. Deákné dr. Pap Krisztina főosztályvezető
dr. Osztásné dr. Varga-Pál Viktória Főosztályvezető
Nagy István igazgató
Varga Mónika intézményvezető
Új Orsolya intézményvezető